cyanic-selkie/wikianc huggingface dataset:
Tamkatt
Kommunikasjon
Kroppsspråk brukes for å markere følelser. Det er i hovedsak fire måter katter markerer på, med ørene, ansiktet, kroppen og halen. Ørenes posisjon er i hovedsak delt inn i om de er forover og nedover(defensive) eller bakover (offensive). Øyekontakt er også viktig, og stirring uten blunking er som oftest et truende signal. Høy rygg indikerer også frykt og forsvarsmekanisme, mens når kattene «logrer» med halen er den utilpass. Kattens kroppsspråk er derfor som oftest markant forskjellig fra hundens, da ører som ligger bakover, lavt hode og høy bakpart hos hundene ofte kan bety underkastelse, mens de samme trekkene hos en katt ofte betyr frykt og defensiv-aggressiv positur.
Berøring består i hovedsak av slikking eller stryking av et annet individ. Som oftest betyr dette enten trøst, da fra mor til kattunge, eller underlegenhet. Nesekontakt og snusing er tegn på tillit, fordi det indikerer en ubeskyttet nese.
Pectinichelus
Pectinichelus er en slekt av biller som hører til gruppen oldenborrer (Melolonthinae) i den store gruppen skarabider (Scarabaeoidea).
Tamkatt
Forplantning
Hunnkatten går drektig i cirka 63–65 dager og føder normalt to kull i året. Kullstørrelsen varierer, men 3–5 unger regnes som normalt. Det er imidlertid registrert kull på hele 19 unger, men 4 av disse var dødfødte. Et kull kan ha ulike fedre. Det skyldes at katten har såkalt indusert ovulasjon, som betyr at eggløsningen kommer som en følge av paringsakten (den utløses av hannens sædvæske). Hunnkatter som parer seg gjentatte ganger kan altså få flere eggløsninger og således unger (som altså er halvsøsken) med flere fedre. Ofte parer imidlertid hunnkatter seg flere ganger med samme hann. Ungene i kullet kan derfor også stamme fra ulike paringer med samme hann.
Kuli (Smøla)
Kuli er en øy i Smøla kommune på Nordmøre i Møre og Romsdal fylke. Den har et areal på, 4,3 km². Øya ligger vest/nordvest av Edøya, som den har bruforbindelse med. Øya har også brusamband videre nordover mot Rossvolløya og Smøla.
Tamkatt
Pelsfarger
Alle katter har en grunnfarge som er enten sort eller rød eller en kombinasjon av disse. Genet som bestemmer om den blir rød ligger på X-kromosomet og kalles O (oransje). X-kromosomet er ett av to kjønnskromosomer. Det andre er Y-kromosomet, som bestemmer at bæreren blir en hann (XY). Siden hanner bare har ett X-kromosom blir grunnfargen enten sort eller rød. Hunner har imidlertid to X-kromosomer (XX) og kan derfor bli både sorte, røde eller en kombinasjon av disse (skilpadde- eller sortskilpaddefarget).
Katter med tre farger eksisterer i utgangspunktet bare hos hunner, men kan en sjelden gang opptre hos hanner med en genfeil hvor de har et kjønnskromosom for mye (XXY i stedet for XY, også kalt klinefelters syndrom). Denne genfeilen fører imidlertid til at hannen får dårligere helse og kortere liv. Det kan også skje at to befrukte egg smelter sammen, og hvis det blir en hannkatt kan den dermed bli født med tre farger.
Videre bestemmes fargeintensiteten av såkalt dillusjon, en mutasjon i MLPH-genet. Dillusjon bleker grunnfargen og arves recessivt (må arves fra begge foreldrene). Det gjør at sort kan bli blå eller grå og røde kan bli kremfargede.
Pelsmønster
Om katten blir mønstret eller ensfarget (solid) bestemmes av det dominante agouti-genet (ASIP). En recessivt arvet mutasjon i dette genet gir solid farge. Røde katter, eller de røde delene av en skilpadde, vil imidlertid slå igjennom som et svakt kroppsmønster selv om katten ikke er agouti. Det bør sjekkes for agouti rundt ørene og snutepartiet på katten for å være sikker.
Mønstrede katter kalles gjerne tabby. Tabby kan ha større flekker (klassisk tabby) eller tigerstriper (makrelltabby). Tigerstriper (tigret) arves dominant. Dersom stripemønsteret brytes opp til et prikkmønster eller små radvise flekker kalles det spottet. Arvestoffet som forårsaker dette er trolig dominant og kan være polygent (flere enn ett er trolig involvert). Såkalt ticked tabby arves dominant og lager et jevnt mønster uten felter på hvert pelshår. Ticked dominerer over spottet og tigret.
Hybridisering
I senere år har det blitt stadig mer populært å avle fram nye katteraser ved hybridisering mellom tamkatt og en vill (oftest liten) katteart. Bl.a. paring med jungelkatt, leopardkatt, nattkatt og fiskerkatt har i større eller mindre grad ført til fruktbart avkom, selv om de tre siste regnes til andre slekter. I noen tilfeller har paringen slått feil fordi det ville kattedyret har drept tamkatten; andre ganger har avkommet blitt sterilt eller dødfødt. Hvis den ville arten har lengre drektighetstid enn tamkatten, kan avkommet bli født for tidlig. Det hybride avkommet (som i første generasjon kalles F1) blir gjerne fysisk større enn foreldrene, spesielt i de tidlige generasjonene (F1–F3), avhengig av hvilken art som brukes i hybridiseringsfasen – en jungelkatt er for eksempel betydelig større enn tamkatten. Mange land har totalforbud mot slik hybridisering, blant annet Norge. Såkalt F1–F3 avkom kan også ha sterke importrestriksjoner eller til og med være forbudt å holde i mange land, blant annet i Norge, men fra F4 og oppover blir gjerne avkom tillatt importert. F4 blir normalt tillatt importert til Norge.
Bengalkatt er et eksempel på hybridisering som har ført fram til en ny katterase. Rasen ble «skapt» på 1960-tallet og er et resultat av kryssavl mellom viltlevende leopardkatt (F. p. bengalensis) og flere tamkattraser (først med amerikansk korthår, siden (etter 1973) blandet man også inn siameser, egyptisk mau og burmeser). Det første avkommet var altså ekte hybrider (F1). Rasen er blitt svært populær. Hybridisering med leopardkattens større slektning fiskerkatten har derimot vist seg vanskelig.
Huskatter kan pare seg med villkatter (de regnes til samme art) og få fertilt avkom. Mengden huskatter har ført til at hybridiseringen i økende grad har blitt et problem for den ville bestanden av ekte villkatter.
Domestisering
Man har regnet at villkatten ble domestisert for omkring 10,000 år siden, skjønt flere har reist spørsmål ved om huskatten kan kalles domestisert. De eldste arkeologiske bevis man har hatt for tamme katter hvar lenge omkring 4,000 år gamle og stammet fra Egypt. I 2001 oppdaget man imidlertid ei 9,500 år gammel menneskegrav på Kypros, som inneholdt et nær komplett skjelett av en katt som åpenbart hadde vært tam. En osteologisk undersøkelse av skjelettet viste at katten må ha vært omkring 8 måneder gammel og trolig av arten ''Felis silvestris cf. lybica'', men man kunne ikke avgjøre kjønnet. Dette har reist spørmål om domestiseringsprosessen av katten har begynt tidligere enn antatt til nå. Domestiseringen av villkatten fant trolig sted i området mellom Egypt og Svartehavet. Etter at katten ble temmet og domestisert har så tamkatten spredt seg til alle deler av verden, unntatt Antarktika. Videre tror man at tamkatten kom til Norden for mer enn 1,000 år siden. Enkelte forskere mener at katten domestiserte seg selv, det vil si at de selv valgte å leve tett knyttet til menneskene. Dette var delvis fordi de menneskelige bosetningene ga beskyttelse fra større rovdyr, og delvis på grunn av tilgangen på rotter og mus i forbindelse med menneskenes kornlagre. Kattenes bidrag til å kontrollere populasjonen av disse skadedyrene var også med på å gjøre forholdet mellom tamkatten og mennesket sterkere.
Selv om katten aldri har latt seg domestisere i samme grad som hunden, har den levd i lag med mennesker gjennom flere tusen år. Noen mener at det var katten selv som tok initiativet til å gå fra «vill» til «tam». Den valgte frivillig å bo sammen med mennesker, men beholdt sin uavhengighet. Samboerskapet har vært et gjensidig nytteforhold, hvor katten har fått mat og beskyttelse i bosetningene, mens den har holdt skadedyr borte fra korn- og matlagre. Tamkatten kan derfor settes i sammenheng med at menneskene ble bofaste og begynte å dyrke korn.
I motsetning til hunden er ikke katten et flokkdyr, og den har ikke blitt sosialisert inn i «menneskeflokken» på samme måte som hunden. Katten blir sett på som uavhengig og mystisk, noe som også preger menneskenes behandling av den. Noen hevder at den aldri ble domestisert. Dette gjelder blant annet den britiske antrozoologen John Bradshaw, som i over 30 år har studert katter og deres forhold til mennesker. Han hevder at huskatter slett ikke er tamme dyr, men et vilt dyr som tror vi mennesker er store og dumme, ikke-fiendtlige katter. Etterhvert som tamkatten spredte seg har den blandet seg med lokale viltlevende katter i de områdene den kom til. Hybridisering, spontan mutasjon og domestisering har så dannet grunnlaget for stadig nye varianter. Eksempler på et slikt opphav finnes fortsatt, i det flere av dagens populære katteraser har oppstått gjennom bevisst hybridisering og mutasjoner man ikke på forhånd kunne forutse.
Historie
De gamle egypterne utviklet forholdet til katten, som de kalte mau, som ble et hellig dyr i denne kulturen. Mau er altså synonymt med katt, i betydningen «den som ser» (i mørket). Dette har sammenheng med katteøynenes evne til å reflektere lys. De gamle egypterne trodde derfor at katten kunne beskytte dem i mørket og mot døden. Høyden av kattedyrkelsen var rundt år 400 f.Kr. med gudinnen Bast. Gudinnene Mafdet og Mehit assosieres imidlertid også med katter.
Bast hadde en kvinnes kropp og hodet til en katt. Hun var assosiert med egenskaper som moderlighet, fruktbarhet, eleganse og skjønnhet. Basts viktigste tempel, som var i byen Bubastis, huset mange katter og statuer av katter. Straffen for å drepe en katt var døden, og katter som døde ble noen ganger mumifisert. Senere kulturer har også hatt et religiøst forhold til katter, bla den kristne, der katter ofte har blitt forbundet med hekseri. Mange mennesker er fremdeles redd for å krysse sporet til en svart katt.
Det første beviset man har for domestiserte katter i Egypt stammer fra et gravsted i Saqqara. Graven, som dateres til perioden 2500–2350 før Kristus, inneholdt blant annet en illustrasjon som viser en katt med halsring. Katten var imidlertid neppe bare et kjæledyr, men snarere også et middel egypterne kunne bruke i sine ofringer. Det er funnet bevis for dette gjennom at mange av de mumifiserte kattene som er gjenfunnet i moderne tid viser seg å være unge dyr med brukket nakke.
Inndeling av tamkatten
Tamkatter kan deles inn på mange måter. I dag er det mest vanlig å skille mellom såkalte alminnelige huskatter (katter som formerer seg mer eller mindre fritt) og rasekatter (katter som stort sett formerer seg med menneskelig assistanse). Videre deler man gjerne disse inn som korthårede og langhårede individer, samt kjønn. Rasekatter deles videre inn i katteraser og varianter.
Huskatter
Huskatter er i realiteten bastarder, altså katter som oppstår ved naturlig seleksjon (altså tilfeldige paringer). Typen kalles huskatt og er den klart mest alminnelige tamkatten. For mange har huskatten opp gjennom historien vært et nyttig redskap, for eksempel i kampen mot små skadedyr, som rotter og mus, og det finnes vel knapt et gårdsbruk i landet som ikke har eller har hatt katt. I urbane strøk kan imidlertid huskatten bli er problem, dersom den fritt får formere seg og ferdes omkring. Katter som ikke har et hjem blir raskt forvillede løskatter, for katten er ikke like godt domestisert som hunden. Sandkasser på lekeplasser og lignende blir i så måte ofte utsatt for fornødne katter, noe som er lite hyggelig for både barn og voksne. Nå anbefales det derfor, at frittgående katter som ikke brukes i avl, blir sterilisert, for å unngå ukontrollert løsavl. For katter som tilbringer tiden inne, finnes det spesielle kattedoer til å løse dette problemet. Disse fylles med kattesand, som siden kan kastes.
Rasekatter
Rasekatter, slik man forestiller seg de mange ulike katterasene i dag, oppsto først sent på 1800-tallet. Ved den første katteutstilling i Crystal Palace i London i 1871 ble det vist fram 25 klasser med katter, men svært få rasekatter slik vi kjenner dem. Europeisk korthår og perser var med, samt en tidlig variant av burmeser. Man kan derfor konkludere med at rasekatter er et resultat av den økte velstanden som oppsto i Europa på 1800-tallet, i likhet med de mange hunderasene som ble skapt på denne tiden.
Rasekatter pleier ikke å ferdes fritt omkring, fordi de ofte er svært kostbare. De er imidlertid like dyktige jegere som huskatten, selv om flere av rasene ikke har en pels som passer særlig bra i Norge. Norsk skogkatt er et eksempel på en rasekatt som passer inn i vår fauna og som tåler godt det nordiske klimaet.
Norske Rasekattklubbers Riksforbund (NRR), som organiserer rasekattklubbene i Norge, anerkjenner 37 katteraser, men disse må på ingen måte forveksles med en komplett liste over alle såkalte renrasede katter (rasekatter). NRR er tilsluttet Fédération Internationale Féline (FIFé), som er et internasjonalt forbund som organiserer en rekke nasjonale rasekattforbund. Det finnes imidlertid flere slike internasjonale rasekattforbund, der andre katteraser kan være representert.
Kuli (Smøla)
Kulisteinen, det viktigste arkeologiske funn på Smøla, er funnet på øya Kuli. En kopi av steinen er oppsatt på funnstedet.
Tamkatt
Kattehold
Tamkatten har vært kjæledyr for mennesker gjennom årtusener, men den er ingen barneleke. Katter som trives blir der de er, mens katter som vantrives ofte flytter om de får anledning. Dette gjelder både huskatter og rasekatter, om de får gå fritt. Ofte er det lite som skiller trivsel fra vantrivsel, for tamkatten er sær, egenrådig og ganske sta. Ikke alle katter liker å bli kjælt med. Noen liker ikke engang å bli klappet eller løftet opp.
En gruppe katteforskere fra Brasil, Østerrike og Storbritannia har undersøkt stresshormoner hos katter, og fant at dyra skiller ut hormoner knyttet til angst om de må (tvinges til å) tolerere mennesker. Ting tyder faktisk på at katter som unngår å bli klappet er mindre stresset enn dem som motvillig lar seg kjæle med. De er faktisk mer stresset enn katter som ikke vil ha med mennesker å gjøre. Heldigvis finnes det også katter som liker kos.
Katter ser ut til å være i stand til å skille sitt eget navn fra andre liknende lyder, selv om de blir uttalt av andre enn matmoren eller matfaren.
I mange tilfeller blir katter forlatt når eierne skifter bolig; kattene går da ofte en ublid skjebne i møte.
Kastrasjon
Katten har en enorm reproduksjonsevne, og løskatter kan produsere flere kull i løpet av kort tid. Av hensyn til katten bør man sterilisere/kastrere den så snart den er gammel nok (med mindre den skal brukes til avl). Daglig leveres kattunger inn til avliving hos veterinærer rundt i landet, og det er store mørketall. Man kan stadig lese om oppfinnsom dumping av kattunger – for eksempel å dumpe dem levende i en pappeske i en søppelcontainer.
I tillegg vil en sterilisert/kastrert katt slåss mindre, da den ikke lenger produserer hormonene som gjør den territorial. Kastrerte katter vil også sjeldnere gå langt hjemmefra. Kastrerte katter har to til ni ganger større sjanse for å utvikle diabetes, noe som kan ha en sammenheng med overvekt og kan komme av at insulinsensitiviteten reduseres. Kastrasjon fører imidlertid til at katter i snitt lever lenger.
Pectinichelus
Utseende
Middelsstore, blanke, rødbrune oldenborrer.
Mastertape
En master(tape) er et innspilt lydbånd på produksjonsstadiet. Når lyd mastres, overføres som regel en ferdig lydmiks i to kanaler til en mastertape for masseduplisering.
En remaster er en lydinnspilling som er mastret på nytt, som regel med bedre utstyr enn tidligere. I dag gjøres dette som oftest digitalt. I noen tilfeller benyttes også lydbånd som er nærmere originalinnspillingen (kopiert i færre generasjoner) enn første gang produktet ble mastret.
Lilly Fritzman
I 1990 og 1991 var hun redaktør i Radio Nova.
Kjempeblekkspruter
Kjempeblekkspruter er en gruppe blekkspruter som er de største av alle nålevende virvelløse dyr. Arten kjempeblekksprut har ti armer. Dyrene lever dypt i havet, og hunnene kan vokse til rundt 13 meters lengde, hannene opptil 10 meter. Kappen bir rundt to meter lang.
30. september 2004, tok forskere fra det nasjonale vitenskapsmuseet i Japan og Ogasawara Whale Watching Association de første bildene av en levende kjempeblekksprut i naturlige omgivelser. Flere av de 556 bildene ble utgitt et år senere. Det samme laget filmet en levende kjempeblekksprut for første gang 4. desember 2006.
NTNU Vitenskapsmuseet har flere av disse i sine samlinger. Alle kjempeblekksprutene som er funnet i Trondheimsfjorden er av arten Architeuthis dux og funnet døde eller halvdøde i fjæra.
Lilly Fritzman
Fritzman fikk prisen som årets programleder under Radiodager i 2007.
Kjempeblekkspruter
Kjempeblekkspruten (Architeuthis dux) den åtte korte og to lange armer. De bruker armene til å fange fisk, krepsdyr og andre blekksprut. Den øvrige biologien til kjempeblekkspruten er i stor grad ukjent. Den har en vid geografisk utbredelse og er funnet i dype havområder i store deler av verden.
Tamkatt
Id-merking av katt
Hvis en forkommet, påkjørt eller skadet katt leveres til veterinær, blir den ofte avlivet fordi man ikke finner eier og kan spørre om noen ønsker å betale for behandling. I august 2009, sendte Mattilsynet på vegne av Landbruks- og matdepartementet ut et forslag til ny forskrift om id-merking av katt til høring. Forslaget innebærer obligatorisk id-merking med mikrobrikke. Nesten alle høringsinstanser var positive til merking. Mattilsynet valgte allikevel ikke å anbefale annet enn frivillig merking, av frykt for administrasjon og offentlige kostnader.
Pectinichelus
Utbredelse
Slekten er utbredt i Sentral-Asia.
Tamkatt
Sykdommer og parasitter
De fleste tamkatter som er frittgående er infisert med den encellede parasitten Toxoplasma gondii, som forårsaker toksoplasmose hos mennesker og dyr. Katt er hovedvert for parasitten og derfor den som sprer eggene, men katten selv blir ikke syk. Folkehelseinstituttets statistikk angir at minimum 29 barn dør eller får hjerneskade årlig på grunn av smitte med denne parasitten mens moren er gravid, tamkatt er dermed det dyr som (indirekte) forårsaker flest dødsfall og alvorlige skader på mennesker i Norge. Det er på grunn av denne parasitten sterkt frarådet å la katt slippe inn i sauefjøs og grisehus, en svært vanlig årsak til kasting (abort) hos sau.
Long Litt Woon
Long Litt Woon (født 1958) er en malaysiskfødt norsk sosialantropolog, embedsmann og konsulent.
Hun er utdannet mag. art. i sosialantropologi ved Universitetet i Oslo i 1988. Long begynte som førstekonsulent i Departementet for utviklingshjelp (1988–89), og var senere førstekonsulent, prosjektleder og byråsjef i Kommunaldepartementet (1989–1998). Hun var tilknyttet Europakommisjonen som nasjonalekspert 1994-95. Fra 1998 til 2003 arbeidet hun i Deloitte. Hun var direktør for Likestillingssenteret fra 2003 til 2005, og har siden arbeidet som konsulent i Long & Olsen. Long sitter i flere styrer, råd og utvalg.
I 2017 utga hun boken ''Stien tilbake til livet. Om sopp og sorg'', som tar utgangspunkt i at forfatterens mann døde brått og hun ble kjent med sopp og sopplukkere. Boken er blitt solgt til tolv land.
Spurvefamilien
Biologi
Spurver har en tendens til å være små (typisk 12–17 cm) og ha middels lang stjert og et konisk og kraftig nebb. Mange av artene har et betydelig innslag av brunt og grått i fjærdrakten, noen også av gult, hvitt og sort. Enkelte arter er opportunistiske og leter etter mat rundt menneskelige bosetninger, der de i likhet med måker og duer eter nærmest hva som helst.
Artene i denne familien er naturlig utbredt i Den gamle verden, men noen har også blitt introdusert til andre steder. Familien har to representanter i Norge, gråspurv og pilfink, som slettes ikke er noen fink, men en spurv svært lik gråspurven. Det er dessuten registrert et par besøk av middelhavsspurv. Gulspurven tilhører derimot ikke spurvefamilien, men buskspurvfamilien (Emberizidae).
Inndeling
Inndelingen og rekkefølge følger Birds of the World og er i henhold til Winkler, Billerman & Lovette (2020). Norske navn på verdens fugler følger Norsk navnekomité for fugl og er i henhold til Syvertsen et al. (2008, 2017, 2020). Eventuelle norske beskrivelser i parentes er ikke offisielle navn, men kun midlertidige beskrivelser.
Eksterne lenker
دوري (طائر)
A Quick One, While He’s Away
«A Quick One While He's Away» er en medley fra 1966, skrevet av Pete Townshend og framført av The Who i deres album A Quick One. I framføringen i livealbumet fra den legendariske konserten Live at Leeds blir den i introduksjonen av den 9 minutters framføringen kalt en «mini-opera» og karakterisert som «Tommys parent», altså «Tommy's forelder» eller «Tommys forløper». Dette er historien om en navnløs jente som er frustrert etter å bli forlatt for «nigh on a year». («for nesten et år») av kjæresten. Vennene sier de «have a remedy» («har en kur»); og dette er Ivor the Engine Driver, lokomotivføreren Ivor, (sunget av John Entwistle). Det hele ender imidlertid med at kjæresten dukker om og tar dem «in the act», som det heter. Jenta tilstår sin utroskap og blir tilgitt av kjæresten.
Med tanke på både at dette ble skrevet på midten av 1960-tallet og på annet samtidig materiale med seksuelle referanser som Pete Townshend skrev (f eks «I'm a Boy» og «Pictures of Lily» og ikke minst etterfølgeren Tommy), kan denne historien forstås som å handle om seksuelle overgrep og det å forsone seg med disse i etterkant. Temaet seksuelle overgrep har etter hvert blitt et sentralt tema i Pete Townshends produksjon, både musikalsk og litterært.
Dette er The Whos første utgitte sang i rockeoperasjangeren, selv om sangen «I'm a Boy» var opprinnelig planlagt innenfor dette formatet. «A Quick One, While He's Away» ledet senere til det langt mer ambisiøse prosjektet: Tommy, som også senere ble filmet av Ken Russell. Da «A Quick One, While He's Away» ble framført live i Leeds i 1970, refererer Daltrey til jenta som en «girl guide» som her kan forstås som en «Girl Scouts», altså en jentespeider.
Originalversjonen ble sunget av alle medlemmene i bandet. A cappella-introduksjonen er sunget i felles harmoni, mens «Down Your Street»-seksjonen er sunget av Keith Moon. «We Have A Remedy» er sunget av Roger Daltrey. John Entwistle synger «Ivor The Engine Driver»-delen. «We'll Soon Be Home» synges i felles harmonier, ledet av Daltrey. Til slutt, «You Are Forgiven» blir sunget av Pete Townshend—og dette er utypisk da dette er eneste gangen på dette albumet hvor hans stemme har førstestemmen, selv Moon synger mere enn ham. (NB: denne seksjonsinndelingen er vår, og ikke The Whos.)
Seksjonen hvor bandet repeterer ordet «Cello» er en fleip. De ønsket opprinnelig å ha inn strykeinstrumenter, men hadde på dette tidspunktet ikke råd til det, så de synger likegodt ordet cello hvor de hadde tenkt at denne skulle ha spilt! På denne tiden, rett før Tommy ble sluppet, hadde de en gjeld på flere tusen pund. John Entwisle sier: «We wanted to put 'cellos on the track but Kit Lambert said we couldn't afford it. That's why we sing 'cello, cello, cello, cello, where we thought they should be.»
Cardiomera
Cardiomera er en slekt av biller i underfamilien Platyninae i familien løpebiller.
Utseende
En middelsstor (ca. 12 millimeter), slank, svart løpebille uten metallglans. Beina er rødlige. Hodet er stort og avrundet sekskantet med middelsstore fasettøyne, ikke forstørrede kjever. Antennene er tynne og rundt halvparten så lange som kroppen. Pronotum er hjerteformet, omtrent så langt som bredt, omtrent så bredt som hodet. Dekkvingene er rundede med fine punktstriper.
Utbredelse
Arten er utbredt i Nord-Afrika, Sicilia, Spania og Frankrike (inkludert Korsika).
Sevsk
Sevsk (russisk: Севск) er en by i Brjansk oblast i Russland. Den ligger ved elva Sev (i Dneprs nedslagsfelt), rundt 125 km sør for Brjansk. Innbyggertall: 7 660 (folketelling 2002).
Historie
Sevsk var en av de opprinnelige byene i Severia, og var en del av Fyrstedømmet Tsjernigov fra 1146. I 1356 ble den innlemmet i Storhertugdømmet Litauen. Sevsk ble til slutt annektert av Storfyrstedømmet Moskva i 1585, og ble en russisk grensefestning. I 1634 motsto byen en tre uker lang beleiring av den polske arme.
Byen var okkupert av Tyskland mellom 1. oktober 1941 og 27. august 1943. I 1944 ble Sevsk en del av Brjansk oblast.
Fortidsminner
Arkitektoniske minnesmerker inkluderer restene av forsvarsmurene til middelalderfestningen og kirkene Kazanjomfruen (1760) og Kristi himmelfart (1765). Sevsk hadde tidligere to katedraler, en fra 1782 og den andre fra 1811. Begge katedralene ble ødelagt under Stalins styre, men klokketårnene står fremdeles.
1741
1741 (MDCCXLI) i den gregorianske kalender var et år uten skuddag som begynte på en søndag.
Kommunfullmäktige (Sverige)
Kommunfullmäktige er det øverste folkevalgte organ (kommunestyret) i Sveriges kommuner. Valg til kommunfullmäktige foregår hvert fjerde år, samtidig som valg til Riksdagen. Antall medlemmer er mellom 31 og 101, avhengig av antall innbyggere i kommunen. Kommunstyrelsen i Sverige tilsvarer formannskapet i Norge.
Omega Pharma-Lotto
Omega Pharma-Lotto var et belgisk sykkellag, sponset av det belgiske nasjonallotteriet og Omega Pharma. I 2005 og 2006 het laget Davitamon-Lotto, i 2007 Predictor-Lotto og i 2008-2009 Silence-Lotto ettersom Omega Pharma valgte å profilere henholdsvis Davitamon vitaminer, deres graviditetstest og et snorke-produkt.
Southern Baptist Convention
Southern Baptist Convention (forkortet SBC, på norsk ofte kalt «sørstatsbaptistene» ) er verdens største baptistiske kirkesamfunn og det største protestantiske kirkesamfunnet i USA med 13 millioner medlemmer i 2022. Sørstatsbaptistene regnes til den evangelikale kristendommen.
Omega Pharma-Lotto
Etter at sponsoren Omega Pharma gikk over til Quick Step etter 2011-sesongen, opphørte laget, men de fleste rytterne gikk over til det nyoppstartede Lotto-Belisol.
Southern Baptist Convention
Det kristne samfunnet ble dannet i 1845 etter en splittelse i den amerikanske baptistbevegelsen over synet på Bibelen og slaveriet i USA. På denne tiden opplevde baptistiske og metodistiske kirker sterk vekkelse og vekst, og sørstatsbaptistene forsvarte de hvites rett til svarte slaver, i motsetning til «nordstatsbaptistene». Ved etableringen befant medlemmene seg hovedsakelig i sørstatene, derav navnet som er beholdt siden.
Odd Magne Gridseth
Odd Magne Gridseth (født 27. april 1959 i Ørsta) er en norsk musiker (bass), kjent fra Trondheims musikkmiljø.
Southern Baptist Convention
Det teologiske forsvaret for slavehold ble etter hvert helt forlatt, den første svarte studenten ble tatt opp ved pastorstudiet i 1940, og kirkesamfunnet støttet borgerrettsbevegelsen i 1950- og 1960-årene. En stor andel av medlemmene i kirkesamfunnet har nå afroamerikansk og latinamerikansk bakgrunn.
Odd Magne Gridseth
Han var fast bassist i «Soundtrip» med Ove Bjørken gitar, Ernst-Wiggo Sandbakk trommer og Jan Gunnar Hoff keyboard; et samarbeid som ble videreført i «Trondheim Bop-service» som innbefattet. Ernst-Wiggo Sandbakk trommer, Odd André Elveland tenorsaksofon, Ove Bjørken gitar, Torgeir Andresen trompet og Kåre Kolve altsaksofon. Han var også med i Kjersti Stubø Band, og oppnådde internasjonalt ry gjennom å være del av Siri Gelleins Svaleband (1987–), samtidig som han utdannet seg ved Jazzlinja (NTNU).
Anand
Anand kan vise til:
Elghund
Elghund er en fellesbetegnelse for en type hund som tradisjonelt har vært brukt av befolkningen i Fennoskandia til å assistere jegere under elgjakt og annen storviltjakt. Hundetypen refereres også til, i bredere forstand, som storvilthund. Fédération Cynologique Internationale (FCI), som i Norge er representert ved Norsk Kennel Klub (NKK), klassifiserer elghundene i gruppen nordiske spisshunder.
Om elghundbegrepet
Da NKK ble stiftet i 1898 fikk Norge et nasjonalt stambokregister. Det førte etter hvert til dannelsen av en rekke spesialklubber. De to norske hunderasene, norsk elghund grå og norsk elghund sort, som tidligere gikk under fellesbegrepet dyrehunder og hver for seg ble kalt henholdsvis grå dyrehund og sort dyrehund, fikk i 1901 (for første gang) egne rasestandarder. Rasestandardene ble riktig nok ikke offisielt antatt før i 1905, men etter dette sluttet folk gradvis (i takt med utviklingen av elgstammen og betydningen av elgjakten) å bruke dyrehundbegrepet, til fordel for elghundbegrepet.
Elghundbegrepet har trolig sammenheng med elgstammens eksplosive populasjonsutvikling på 1900-tallet. Det førte til at disse hundene i økende grad ble benyttet til elgjakt, selv om norsk elghund sort holdt på å dø ut på 1950-tallet, til tross for den var mest populær av dem tidlig på 1900-tallet.
I Fennoskandia kollapset elgstammen på 1700-tallet, trolig som følge av den enorme ulvestammen som da fantes her og et stigende jaktpress fra en økende befolkning. På den tiden fanget man helst elg og annet storvilt i fangstgraver. Da elgpopulasjonen kollapset gikk det også nedover med hundeholdet, siden det ikke lenger var bruk for dem. Midt på 1800-tallet var det derfor en viss risiko for at de tradisjonelle dyrehundene kunne dø ut. Da den nye jaktloven kom i 1863 ble det forbudt med fangstgraver i Norge, samtidig som myndighetene lanserte sin utryddelseskampanje for ulv og mer moderne våpen var tilgjengelige. Dette førte til at elgstammen på nytt begynte å vokse, sammen med interessen for elgjakt og elghunder.
Tradisjonelle elghunder
Nedenfor følger i alfabetisk rekkefølge de ni mest populære elghundrasene i Norden. (Kilder: Norsk Kennel Klub, Svenska Kennelklubben og Suomen Kennelliitto-Finska Kennelklubben)
Treskjellende storvilthunder
Treskjellende spisshunder har også ofte gode egenskaper som elghunder.
Southern Baptist Convention
Sørstatsbaptistene holder frem Bibelen som Guds ufeilbarlige ord, og som den fullstendige åpenbaring til menneskene. Sosial orden og familieliv vektlegges. En grunntanke er at kristne skal oppfordre til fred og unngå krig.
I 1970-årene forsøkte krefter innenfor sørstatsbaptistene å forandre læren i mer liberal teologisk retning. Dette resulterte i en motreaksjon fra den konservative «bibeltro» hovedfløyen i kirkesamfunnet. Over noen år var det derfor uro mellom disse fløyene og sørstatsbaptistene forlot World Baptist Alliance fordi man mente at denne organisasjonen formidlet liberale tanker og holdninger.
Kjente medlemmer
Flere kjente personer i amerikansk samfunnsliv har hatt tilhørighet til sørstatsbaptistene: den rasistiske baptistpastoren Thomas Dixon Jr. (1884–1946) som skrev bøkene bak filmen En nasjons fødsel som vekte til live Ku Klux Klan, den kjente verdensevangelisten Billy Graham (1918–2018), USAs tidligere presidenter Bill Clinton, Jimmy Carter og Harry S. Truman, og USAs tidligere visepresident Al Gore. Clinton, Carter og Gore har brutt med kirken over likestillingsspørsmål. Skuespilleren Brad Pitt og popsangeren Britney Spears er oppdratt som sørstatsbaptister, men har ikke lenger tilknytning til kirken.
Jacky Terrasson
Jacky Terrasson (født som Jacques-Laurent Terrasson, 27. november 1965 i Berlin) er en kjent tysk jazz-pianist.
Han ble født i Tyskland, men hans mor var amerikansk og hans far var fransk. Han studerte ved Berklee College of Music før han begynte å spille ved forskjellige klubber og på barer i Chicago og i New York City. Han fikk økt oppmerksomhet rundt seg da han vant Thelonious Monk Piano Competition i 1993. Han gjorde flere tidlige arbeider sammen med Betty Carter og i 1997 jobbet han på Rendezvous sammen med Cassandra Wilson.
Terrasson er i dag representert ved Addeo Music International (AMI). Han opptrådte på Kongsberg Jazzfestival i 1995.
Ascensions flagg
Flagget til Ascension, del av det britiske oversjøiske territoriet St. Helena, Ascension og Tristan da Cunha, ble tatt i bruk 11. mai 2013. Flagget er en blue ensign design, dekorert med Ascensions våpenskjold.
Medaljen for redningsdåd (1944)
Medaljen for redningsdåd er en norsk medalje opprettet 27. januar 1944 av Sjøfartsdepartementets Sjøfartskontor etter innstilling fra departementet og ministerpresident Vidkun Quislings vedtak #45 samme dato, som utmerkelse for redningsdåd til sjøs. Medaljen ble utdelt av Sjøfartsdepartementet.
To av medaljene befinner seg pr. 2010 i Myntkabinettet sine samlinger i Oslo, og minst en er hos en privat samler.
Utforming
Medaljen er rund og i sølv, 33 millimeter i diameter. På advers er Norges riksvåpen (Nasjonal Samlings versjon med åpen krone), og på revers står teksten «FOR REDNINGSDÅD» i bue øverst med ekeløv i bue under. I senter er plass for inskripsjon av mottakers navn og dato for redningsdåden i en sirkel. Medaljen har et 32 mm medaljebånd i Norges flagg sine farger, samme som Krigskorset. Medaljen ble produsert av Tostrup og stemplet med «830S».
Mottakere
Det ble kun produsert 25 medaljer, hvor syv ble utdelt. Seks av medaljene ble utdelt på Rjukan 8. oktober 1944 til redningsmennene av de overlevende ved sabotasjeaksjonen av DF «Hydro» 20. februar samme år, mens den siste gikk til Bjarne Kristensen som reddet en gutt fra å drukne i Fredrikstad 14. mars i 1944. Årsaken til det begrensede antallet utdelinger var den korte tiden fra den ble innstiftet til andre verdenskrig var over, og Quisling ble avsatt. Medaljen ble ikke videreført av den gjeninnsatte regjeringen.
EM i friidrett 1994 – 800 meter menn
De offisielle resultatene ved øvelsen 800 meter herrer ved EM i friidrett 1994 i Helsingfors, Finland.
Vebjørn Rodal, Atle Douglas og Jussi Udelhoven representerte Norge. Vebjørn Rodal vant sølvmedalje og Atle Douglas kom på 8.-plass i finalen, mens Jussi Udelhoven ikke kom videre fra de innledende heatene.
Norge under Vinter-OL 1980
Norge under Vinter-OL 1980. Sekstifire sportsutøvere fra Norge, femtifem menn og ni kvinner, deltok i sju sporter under Vinter-OL 1980 i Lake Placid i USA. De deltok i alpint, skiskyting, langrenn, skihopping, skøyter, kombinert og ishockey. Norge kom på åttendeplass med en gull-, tre sølv- og seks bronsemedaljer. Skøyteløperen Jan Egil Storholt var Norges flaggbærer under åpningsseremonien.
Menn
4 x 10 km stafett
Kvinner
4 x 5 km stafett
Dikerogammarus villosus
Dikerogammarus villosus er en art innenfor familien Gammaridae, av ordenen Gammaridea - som inngår i gruppen av amfipoder. På engelsk er den kjent under navnet «killer shrimp». Den er invasiv og utrydder raskt andre amfipode-arter der den etablerer seg. Den har spred seg fra Donau via skipskanaler og videre til Rhinen, Maas, Seine, m.fl., samt i Storbritannia
Arten kan bli tre cm lang.
Den er utbredt ved Kaspihavet og elvene i Øst-Europa, men er ikke observert i Norden eller i havet utenfor Norge.
Poljarnye Zori
Poljarnye Zori (russisk: Полярные Зори, direkte oversatt: Polare daggry) er en by i Murmansk oblast i Russland. Byen ligger ved elva Niva, mellom innsjøene Imandra og Pinozero, rundt 224 km sør for Murmansk. Innbyggertall: 15 900 (2005 est.), 15 910 (folketelling 2002), 19 428 (folketelling 1989).
Poljarnye Zori ble grunnlagt i 1968 som en bosetning for arbeidere innen elektrisitetsindustrien, som følge av byggingen av Kola kjernekraftverk. Byen fikk bystatus i 1991.
Senjens Nikkelverk
Senjens Nikkelverk er et tidligere gruveverk på Senja i Troms og Finnmark, som var i drift i 14 år (1872–1886), og som nå ligger igjen som et kulturminne på stedet.
Da det ble klart at driften ikke lenger kunne fortsette, demonterte firmaet maskiner, utstyr og andre eiendeler av verdi for dem, tok det med seg og dro. På et konsentrert lite område nede på neset, finnes det likevel mye gjenværende bygninger og lignede. Her er dagbrudd med to stoller, murer etter skeidehus, røstehus, smeltehytte og mange bolighus. Synlig er også jernbanetraséen, steinkaien og slaggfyllingen. Ved gruven finner man steinhalder og transportvei.
Aaron Douglas (skuespiller)
Aaron Douglas (født 23. august 1971 i New Westminster, Britisk Columbia, Canada) er en canadisk skuespiller. Han er mest kjent for sin rolle som "Chief Petty Officer Galen Tyrol" i science fiction-serien Battlestar Galactica.
Familie
Aaron er broren til country sangeren Joey Daniels.
Skuespillerkarriere
Han har jobbet i flere roller i tv-serier og filmer, bl.a i Cold Squad, X2, I, Robot, Smallville, The L Word og  Stargate SG-1. Michael og Susan Hogan har hatt flere opptredener i roller som et gift par i tv-serienThe L Word.
Battlestar Galactica
I 2003 ble tv-serien fra 1970-tallet, Battlestar Galactica brakt tilbake til live, selv om det i første omgang var i form av en tre timer lang miniserie. Douglas spilte rollen som "Chief Petty Officer Galen Tyrol" på Battlestar Galactica. Miniserien ble etter hvert en pilot for den nye science fiction-serien Battlestar Galactica. Battlestar Galactica ble filmet for det meste i Vancouver, Canada, og varte fire sesonger med Douglas i en viktig rolle.
Agder Høyre
Agder Høyre er partiet Høyres fylkesorganisasjon i Agder. Leder i Agder Høyre fra 2018 er Harald Furre, mens Torunn Ostad er politisk nestleder og Hilde Rullestad er organisatorisk nestleder.
Høyre har ti representanter i nye Agder fylkesting i perioden 2019–2023, og Torunn Ostad er gruppeleder. Arne Thomassen er fylkesordfører i Agder fylke for partiet Høyre. Partiet har for perioden 2019–2023 ordfører i Tvedestrand, Grimstad, Lyngdal og Lillesand kommune.
Svein Harberg er Høyres stortingsrepresentant for Aust-Agder, mens Ingunn Foss og Norunn Tveiten Benestad er stortingsrepresentanter for Vest-Agder i perioden 2017–2021.
Giorgio Chiellini
Han var tidligere venstreback, men spiller nå hovedsakelig som midtstopper.
Livorno
Han startet sin karriere i Livorno, hvor han spilte i to år, ett i Serie C1, og ett i Serie B.
Fiorentina
Han signerte for Juventus i sommeren 2004 for 6,5 mill. euro, men ble med en gang solgt til Fiorentina for 3,5 mill. euro, som en del av en «medeieravtale». Der spilte han i sesongen 2004/2005.
Juventus
Etter en fantastisk første sesong i Serie A, ble han hentet tilbake av Juventus i sesongen 2005-2006. Juventus betalte 4,3 mill. euro for fullt eierskap. Han skrev under en ny kontrakt den 12. oktober 2006 som binder ham til Juventus til 2011. Det var tre år lenger enn hans forrige kontrakt. Chiellini ble mer og mer usikker på sin stilling i klubben etter at Juventus rykket opp. Det ble i juli 2007 meldt at Liverpool FC var så interessert i å kjøpe Giorgio at de ga inn et bud. Chiellini var svært interessert i en overgang til Merseyside-klubben.
Landslagsspill
Chiellini fikk sin debut for i november 2004 mot, og siden debuten har han vært fast i troppen til Italia. Han har vunnet U-19 EM med Italia i 2003, Chiellini har også vunnet bronse i fotball under sommer-OL i 2004.
Han ble tatt ut i s EM-tropp til EM i Frankrike 2016.
Han ga seg på landslaget etter tapet mot i kvalifiseringen til VM 2018.
Han ble tatt ut i s EM-tropp til EM i fotball 2021. Italia vant EM-finalen mot 3-2, etter straffesparkkonkurranse.
Den 1. juni 2022 spilte han sin siste landskamp for mot. Giorgio Chiellini spilte 117 landskamper og scoret 8 landslagsmål fra 2004 til 2022.
Sumptrefamilien
Se teksten
Den omfatter eviggrønne eller løvfellende trær og busker. Bladene er hele og sitter spredt. Blomstene er femtallige, og både enkjønnede og tvekjønnede blomster forekommer. Frukten er en steinfrukt eller samara. Det er 5 slekter med 31 arter. Gruppen er utbredt i Nord- og Mellom-Amerika og i Asia fra Kina i nord vestover til India og Sri Lanka og østover til Ny-Guinea og Salomonøyene.
Mange fossiler av familien fra paleocen og neogen er funnet i Europa og andre steder på den nordlige halvkule, men kjøligere og tørrere klima har ført til at utbredelsen er blitt redusert.
Diplopanax ble opprinnelig regnet til bergflettefamilien (Araliaceae). Mastixia og Diplopanax har av og til blitt plassert i familien Mastixiaceae og Davidia i familien Davidiaceae.
Lill-Mailen
Lill-Mailen er et musikkalbum med Doodle Bugs, utgitt i 1986.
Ole-Jacob Hoff
Ole-Jacob Hoff (født 7. april 1928, død 6. mars 2003) var en norsk økonom og redaktør for Farmand. Han var sønn av Trygve J. B. Hoff.
Ole-Jacob Hoff tok over som redaktør av Farmand etter farens død, og satt i denne stillingen i seks år (1983–1989). Her fremmet han liberalistiske løsninger og perspektiv på samfunnet. Han kalte seg anarko-kapitalist og ble anklaget av blant andre Pål Atle Skjervengen og Tor Mikkel Wara for å ha kommersialisert bladet i alt for stor grad.
Gammaracanthus loricatus
Gammaracanthus loricatus er et krepsdyr i gruppen amfipoder. Arten er utbredt i Nordishavet.
Trollistidskreps (Gammaracanthus lacustris), som finnes i nordeuropeiske innsjøer, ble tidligere regnet som samme art. I tilfelle har det eldste navnet, G. loricatus, høyest prioritet.
Andsletta
Andsletta er en matrikkelgård i Bø kommune i Nordland. Stedet ligger på Langøya, på vestsida av Møklandsfjorden, ca. 4 km nord for Kråkberget. Andsletta tilhørte opprinnelig Øksnes Vestbygd og var en av sju matrikkelgårder som ble overført fra Øksnes til Bø kommune i 1964.
Betydningen av gårdsnavnet er usikker. Det har neppe noe med fuglen and å gjøre, men førsteleddet kan være ei forenkling av mannsnavnet Arne. Det er også mulig at betydningen av førsteleddet kan være andre, noe som ligger på motsatt side, i og med at hovedbruket på Andsletta ligger på nordsida av ei vid bukt der bruket Sletten ligger på sørsida. Historiker Arve Elvik foreslår at førsteleddet kan komme fra samisk ádnu, som betyr jordfast (stor) stein.
Andsletta hadde gårdsnummer 3 i Øksnes kommune. Etter endringa av kommunegrensene ble det gnr. 68 i Bø.
Svømming under Sommer-OL 2000
Svømming under Sommer-OL 2000. Det ble konkurrert i 32 svømmeøvelser, 16 for menn og 16 for damer under OL 2000 i Sydney. USA ble beste nasjon med fjorten gullmedaljer foran Australia med fem.
Askjem
Askjem er et tettsted ved Stadsbygd i Indre Fosen kommune i Trøndelag. Tettstedet har innbyggere per 1. januar, og ligger omtrent 14 kilometer sør for kommunesenteret Årnset.
Epelyx
Epelyx er en slekt av løpebiller.
Utseende
Små (ca. 5 millimeter), avlange, noe flate, rødlige til svarte løpebiller. Fasettøynene er nokså store og noe utstående. Pronotum er rundet, med avsatt siderand. Dekkvingene er litt rundede med fine punktrader.
Utbredelse
Slekten er utbredt i Australia.
Tiden før Tim
Tiden før Tim er en norsk dramaserie for barn og unge som gikk på NRK1 i 2002. Serien handler om 13 år gamle Tim som blir liggende i koma etter en bussulykke. Regi var ved Anne-Marie Nørholm og manus var ved Petter S. Rosenlund. Serien gikk på lørdagskvelder, like etter Barne-TV.
Serien fikk Amandaprisen for beste barne- og ungdomsserie.
Handling
Tim er 13 år og spiller i korps. Korpset skal på busstur, men underveis forulykker bussen, og Tim, som er den hardest skadde, blir liggende i koma. Midt oppe i det hele har Tim en mistanke om at hans far er utro, og det må han gjøre noe med.
San Francisco Chronicle
San Francisco Chronicle er en amerikansk avis grunnlagt 16. januar 1865 av tenåringsbrødrene Charles de Young og Michael Henry de Young. Den het opprinnelig The Daily Dramatic Chronicle, men byttet navn til The Morning Chronicle den 1. september 1868. Fra 1880 var avisen Nord-Amerikas største avis. I nyere tid har det imidlertid gått dårligere med avisen; i 2008 kunne redaksjonen påvise et tap på 50 millioner dollar.
Fred Anton Maier
Fred Anton Maier (født 15. desember 1938 på Tømmerholt, Nøtterøy i Vestfold, død 9. juni 2015 samme sted) var en norsk skøyteløper og europa-, verdens- og olympisk mester. Han konkurrerte for Tønsbergs Turnforening (TT), og var en av verdens fremste langdistanseløpere i 1960-årene.
Molar masse
Den molare massen er massen av 1 mol av stoffet. Antall partikler i 1 mol er gitt ved Avogadros konstant. Begrepet brukes til beregninger på kjemiske reaksjoner og likevekter.
For en mengde stoff med masse m som består av n mol, er den molare massen for dette stoffet
Phong Nha-Ke Bang nasjonalpark
Phong Nha-Ke Bang (vietnamesisk: Vườn quốc gia Phong Nha-Kẻ Bàng) er en nasjonalpark i Quang Binh, Vietnam. Parken kom med på UNESCOs verdensarvliste i 2003.
Molar masse
Den måles derfor i g/mol. Med denne definisjonen sammenfaller den molare massen, angitt med denne måleenheten, med atommassen målt i atommasseenheten u.
Phong Nha-Ke Bang nasjonalpark
Phong Nha-Ke Bang ligger 50 kilometer nord for Dong Hoi, 450 kilometer sør for Hanoi. Parken dekker et område på 857,54 km². Parken har 300 grotter og naturlige tunneler med total lengde på 126 kilometer, og verdens største grotte ligger her.
Molar masse
Svovel har atommassen 32,07 u (står i periodesystemet). Det betyr at stoffmengden 1,00 mol svovel har massen 32,07 g. Den molare massen til svovel blir derfor
Phong Nha-Ke Bang nasjonalpark
Platået parken ligger på blir vidt ansett som den vakreste og mest særpregede eksemplene på en kompleks karst bergform i Sørøst-Asia.
Molar masse
Eksempel
Under produksjon av sprit gjæres glukose til etanol etter denne balanserte ligningen
Altså 1 mol glukose reagerer til 2 mol etanol og 2 mol CO2
Phong Nha-Ke Bang nasjonalpark
Phong Nha-Ke Bang er definert som en sone med stort biologisk mangfold bestående av sjeldne dyr, trær, reptiler og fugler. Det oppdages fortløpende nye arter i parken.
Molar masse
Eksempel
Hvis man da begynner med 1000 g glukose kan man ved hjelp av molare beregninger finne hvor mye etanol som maksimalt kan dannes etter reaksjonsligningen. Nå følger atommassen til et molekyl direkte fra antall atomer det har og deres masser. Det vil si at glukosemolekylet C6H12O6 har massen 6⋅12,01 u + 12⋅1,008 u + 6⋅16,00 u = 180,2 u. Derfor er den molare massen til glukose 180,2 g/mol slik at 1000 g glukose utgjør 1000/180,2 mol = 5,55 mol.
Phong Nha-Ke Bang nasjonalpark
Historie
Innskrifter og altere i hulene viser at mennesker har bodd inne i hulene lenge før området ble annektert av Vietnam i løpet av deres ekspedisjon sørover. I 1550 var Duong Văn den første vietnameser som beskrev Phong Nha-grotten. Phong Nha ble senere avbildet i ni urner i byen Hue. I 1824 ble navnet på grotten endret til "Dieu Ung Chi enn" (Han Tu: 妙 应 之 神) av kong Minh Mang. Den ble også kalt "enn Hien Linh" av konger i Nguyen-dynastiet (Han Tu: 神 显灵).
Molar masse
Eksempel
På samme måte finner man den molare massen til sprit C2H5OH å være 46,07 g/mol. Da det blir produsert to mol sprit for hvert mol glukose, blir det produsert 2×5,55 mol = 11,1 mol med sprit. Det tilsvarer nå en masse (46,7 g/mol)×(11,1 mol) = 511 g.
Phong Nha-Ke Bang nasjonalpark
Historie
I midten av 1800-tallet utførte den franske presten Léopold Michel Cadière en ekspedisjon for å utforske Phong Nha. Her oppdaget han gamle innskrifter fra Champa-dynastiet. I 1924 ble det erklært av den engelske utforskeren "Barton" at hulen var enestående og uten sidestykke blant alle grotter som hittil var kjent.
Molar masse
Eksempel
Det kan altså dannes 511 g etanol av 1000 g glukose, resten blir til karbondioksid. Merk at ved fremstilling av etanol ved gjæring vil gjærbakteriene opphøre å produsere etanol ved 10-15%.
Phong Nha-Ke Bang nasjonalpark
Grotter og huler
Parken er viden kjent for sine omfattende huler og grottesystemer, og inneholder omtrent 300 grotter med en total lengde på rundt 86 km.